《赠张伯玉倅古睦》
宋代·俞汝尚

新定烟霞外，溪山清可依。
夜风泉溜响，春雨药苗肥。
野鹤眠花圃，晴岚溼案衣。
预知公暇日，垂钓子陵矶。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。